Mango Tree
ร้านอาหารไทย บรรยากาศ very Thai :)

ร้านอยู่ที่ซอยทานตะวัน ถนนสุรวงศ์ ตรงข้าวโรงแรมตะวันนา มีที่จอดรถกว้างขวาง
เป็นร้านอาหารไทยในเครือโคคาสุกี้ เคยได้รับรางวัล Thailand's best restaurant 2012 ด้วยค่ะ

บรรยากาศเป็นบ้านไม้ทรงสวยสง่า 2 ชั้น ดัดแปลงเป็นร้านอาหาร มีต้นมะม่วงปลูกเด่นอยู่หน้าร้าน ไปตอนเย็นๆมีการเล่นดนตรีไทยให้ฟังสดๆ เหมาะที่จะพาชาวต่างชาติมาทานมากค่ะ

แนะนำ
*ยำส้มโอ : หาทานไม่ค่อยได้แล้วค่ะ คลุกเคล้าเครื่องปรุงแบบไทยๆ โรยหน้ามะพร้าวคั่วและถั่ว ทานแล้วสดชื่นนัก
*ต้มข่าไก่ : ไก่หนานุ่มในน้ำซุปเปรี้ยวหวานกำลังดี ไม่เผ็ดเลย
*แกงเผ็ดเป็ดย่าง : ผสมสับปะรด เสิร์ฟมาในลูกสับปะรด หวานนำ ทานกับข้าวสวยร้อนๆ อร่อยเลยค่ะ

ราคาอาหารค่อนข้างสูง เนื่องจากลูกค้าเป้าหมายเป็นชาวต่างชาติ พนักงานสุภาพเรียบร้อยดีค่ะ